विशाल नगर या मेगा सिटी () बहुते बड़हन शहर ह, आमतौर पर अहिजा के महानगरीय जनसंख्या एक करोड़ या उ से अधिक होखेला सटीक परिभाषा कुछ अलग-अलग हो सकत बा: संयुक्त राष्ट्र आर्थिक अउर सामाजिक मामिला विभाग के 2014 के विश्व शहरीकरण संभावना रिपोर्ट में अइसन शहरी क्षेत्र के गिनती करल गइल बा जेकर जनसंख्या 1 करोड़ से अधिका बा। यूनिवर्सिटी ऑफ बोन के एगो रिपोर्ट में परिभाषित करल गइल बा कि इ शहर कुल आमतौर पर महानगर ह जेकर जनसंख्या 1 करोड़ या उ से अधिका बा। कुछ अन्य संस्था सभ भी सूची जारी कइले बाड़ी सन जे में संतोषजनक मानदंड 50 लाख या 80 लाख बा आ जनसंख्या घनत्व 2,000 प्रति वर्ग किमी बा। एगो विशाल नगर के फैलाव एगो या दुगो या तीनगो या उ से अधिक महानगर तक हो सकत बा। 2 करोड़ से अधिक के जनसंख्या वाला महानगर के मेटासिटी कहे के चलन भी बाटे।